Diari Oficial de la Generalitat Valenciana


Sumari del DOGV 6868, del 24-09-2012 (2012/8698)

Resolució de 28 d'agost de 2012, del Servici Territorial d'Energia de València, per la qual es convoca l'alçament d'actes prèvies a l'ocupació de determinades finques afectades pel projecte Línia aèria trifàsica a 20 kv doble circuit d'interconnexió entre les línies aèries existents denominades línia 6 de l'ST Requena i línia 4 Requena de l'ST Utiel, ATLINE/2011/206/46, al terme municipal de Requena, a la província de València (expedient d'expropiació forçosa JUEXPR/2012/10).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8698


Organisme emissor
:   Conselleria d'Economia, Indústria i Comerç

Tipus de document
:   Resolució

Resolució de 28 d'agost de 2012, del Servici Territorial d'Energia de València, per la qual es convoca l'alçament d'actes prèvies a l'ocupació de determinades finques afectades pel projecte Línia aèria trifàsica a 20 kv doble circuit d'interconnexió entre les línies aèries existents denominades línia 6 de l'ST Requena i línia 4 Requena de l'ST Utiel, ATLINE/2011/206/46, al terme municipal de Requena, a la província de València (expedient d'expropiació forçosa JUEXPR/2012/10). [2012/8698]  
Amb data 17 de maig de 2012, el Servici Territorial d'Energia de València va dictar una resolució per la qual s'autoritzava Iberdrola Distribución Eléctrica, SAU, es declarava, en concret, la utilitat pública i s'aprovava el projecte d'execució de la instal·lació elèctrica línia aèria trifàsica a 20 kv doble circuit, d'interconnexió entre les línies aèries existents denominades línia 6 de l'ST Requena i línia 4 Requena de l'ST Utiel, al terme municipal de Requena, a la província de València.   
  
Esta declaració d'utilitat pública, d'acord amb les disposicions de la Llei 54/1997, de 27 de novembre, del Sector Elèctric, i del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta la necessitat d'ocupació i implica la ocupació urgent dels béns i drets afectats, als quals és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això el cap del Servici Territorial de València, en compliment de les disposicions de l'article 52 de la Llei d'Expropiació Forçosa, ha resolt convocar els titulars dels béns i drets afectats a l'Ajuntament on es troben les finques afectades com a punt de reunió per a dur a terme, de conformitat amb el procediment que establix l'article esmentat, l'alçament d'actes prèvies a l'ocupació i, si és procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hi han d'acudir personalment o representats per persona degudament autoritzada i aportar els documents acreditatius de la seua titularitat i l'últim rebut de la contribució. Poden anar acompanyats dels seus pèrits i un notari, si ho consideren oportú, amb gastos a costa seu.  
L'alçament d'actes tindrà lloc el dia 14 de novembre de 2012 a l'Ajuntament de Requena.  
L'orde d'alçament d'actes es comunicarà a cada interessat per mitjà de la cèdula de citació oportuna, i la relació de titulars convocats figurarà en el tauler d'edictes de l'ajuntament assenyalat i en l'annex.  
  
Cal significar que esta publicació es realitza igualment, a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de notificació d'esta resolució als titulars desconeguts o amb domicili ignorat o a aquells a qui s'haja intentat la notificació i no s'haja pogut practicar.  
  
En l'expedient expropiatori, Iberdrola Distribución Eléctrica, SAU, assumirà la condició de beneficiària.  
  
València, 28 d'agost de 2012.- El cap del Servici Territorial d'Energia: Enrique Climent Sirvent.  
  
Relació concreta i individualitzada de béns i drets afectats pel projecte:  
Línia aèria trifàsica a 20 kv, doble circuit, d'interconnexió entre les línies aèries existents denominades línia 6 de l'ST Requena i línia 4 requena de l'ST Utiel  
Terme municipal de Requena (valència)  
  
  
  
  
 \* \* \* \* \* \* \* \* \* \* \*  
  
  
  
Relación concreta e individualizada de bienes y derechos afectados por el Proyecto:  
Linea aérea trifásica a 20kv., doble circuito, de interconexión entre las existentes lineas aéreas denominadas «linea 6 de la s.t. Requena» y la «linea 4 requena de la s.t. Utiel»  
Término municipal de: Requena (valencia)  
  
